  Туспуктэм: Майя Бывальцева Наталия Сильвестрова Удмуртиын Быдӟым Атыкай ожын Вормонлы 78 ар тырмонлы сӥзем 144 праздник ужрадъёс ортчизы. Отчы 88 сюрс адями пыриськиз. Со сярысь Росгвардилэн элькунъя управлениезлэн пресс-службаез ивортӥз. Азьвыл нуналаз Росгвардилэн «Барс» мобильной отрядысьтыз кинологъёс трос калык люкаськон интыосты эскеризы. Шулдыръяськонъёс дыръя Росгвардиысь но кунпуш ужъёсъя министерствоысь ужасьёслэн огъя патрульёссы мер радлыкез чаклазы.  Шулдыръяськонъёс мер радлыкез тӥянъёстэк ортчизы.  Тодэ вайытом, 9-тӥ куартолэзе Ижкарысь Шор карлудын Вормон Парад, «Равняемся на героев» вожвылъяськонлэн финалэз ортчиз, «Эстафета Мира» ӵошасткон мынӥз. Нош Иж тыметлэн ярдураз 5 сюрслэсь трос адями «ZA отцов и сыновей» калык хорын кырӟаз, отын ик «Свеча Победы» огъяросси акция радъяськиз. Тегъёс: праздник ВормонНунал кышкыттэмлык Росгвардия Удмуртия  